— 26 — 



tuni inaxime oblatum erat, potissimum Hamburgum concedere 

 constitueram. 



Hic autem aliquamdiu moratus, probe intellexi, spei illi, 

 quam prae omnibus aliis fovebam, explendae majores quam 

 exspectaram difficultates obstare. Multi quidem cives Ham- 

 burgenses memores erant horti botanici a V. cl. FlUgge 

 Med. Dre. olim conditi; sed major pars eorum jacturae etiam 

 meminerat, quam unus et alter celeri hujus instituti interitu 

 fecerant, atque ob id ipsum non ita paratos se praebebant ad 

 conferendum, quod satis esset, ut novus exsisteret hortus. 

 Nihilominus, quod in me esset, nihil non moliri mihi proposui, 

 ut animi mei vota rata facerem; ideoque d. 10. Martii 1819 

 Amplissimum hujus civitatis Senatum supplicibus litteris adii, 

 quibus et sententiam meam exposui, et ad hortum botanicum, 

 eo quo nunc est loco, condendum hortatus sum. Egomet ipse 

 pro ea necessitudine , quae mihi cum litteratis hominibus ex- 

 terarum terrarum intercederet , haud parvum plantarum nu- 

 merum me comparaturum esse poUicebar, modo Patres hujus 

 urbis precibus meis se propitios praeberent. Jam d. 13. Maji 

 ejusdem anni per Virum Doctissimum Hasse J. V. Drem. et 

 Senatorem in Commissis hoc responsum tuli: 



Ampl. Senatum cum mea de talis instituti utilitate sen- 

 tentia pluribus de causis prorsus consentire, et de illa 

 re exsequenda propediem consultaturum esse. 



